Kuršo gubernija
Kuršo gubernija (arba Kurliandijos gubernija; rus. Курляндская губерния) – 1795–1917 m. buvęs Rusijos imperijos administracinis-teritorinis vienetas. Centras – Jelgava (Mintauja). Plotas 27 000 km². Gubernija buvo pramoninė, turėjo svarbius Liepojos ir Ventspilio uostus, žemės ūkis buvo vienas našiausių, o gyventojai vieni raštingiausių imperijoje (71 proc. 1897 m.). Priklausė Pabaltijo generalgubernatorijai.